Tutin
Tutin (Тутин) je općina sa istoimenim gradskim naseljem u Raškom okrugu, na krajnjem jugozapadu Sandžaka, u Srbiji. Prema podacima iz popisa stanovništva 2011, općina Tutin imala je 31.155 stanovnika. To je prva općina u Srbiji koja ima izvor obnovljive energije iz vjetroelektrana. Prirodno okruženje tutinskog područja čine Pešterska visoravan, Tutinska kotlina, planina Mokra Gora, jezero Gazivode i rijeke: Ibar i Vidrenjak. Ovo područje graniči sa općinama: Novi Pazar i Sjenica (Sandžak, Srbija), Rožaje, Bijelo Polje i Berane (Crna Gora), te Istok i Zubin Potok (Kosovo). Površina općine Tutin je oko 741 km2, sa 99 naselja, na nadmorskoj visini od oko 1.000 metara. Klima pripadajuće regije je pretežno umjereno-kontinentalna i planinska. Iako tutinska općina ima bogate prirodne resurse i privredni potencijali su joj još uvijek skromni, a lokalno stanovništvo se pretežno bavi poljoprivreda i zanatskim djelatnostima, kao osnovnim izvorom prihoda.